CELEX: 62015TN0286
Language: et
Date: 2015-05-28 00:00:00
Title: Kohtuasi T-286/15: 28. mail 2015 esitatud hagi – KF versus Euroopa Liidu Satelliidikeskus

14.9.2015   
            
            
               ET
            
            
               Euroopa Liidu Teataja
            
            
               C 302/57
            
         28. mail 2015 esitatud hagi – KF versus Euroopa Liidu Satelliidikeskus
   (Kohtuasi T-286/15)
   (2015/C 302/73)
   Kohtumenetluse keel: inglise
   
      Pooled
   
   
      Hageja: KF (Berliin, Saksamaa) (esindaja: advokaat A. Kunst)
   
      Kostja: Euroopa Liidu Satelliidikeskus (Satcen)
   
      Nõuded
   
   Hageja palub Üldkohtul:
   
               —
            
            
               tühistada apellatsiooninõukogu 26. jaanuari 2015. aasta otsus, mis tehti hagejale teatavaks 23. märtsil 2015 ning millega jäetakse rahuldamata kaks tema kaebust. Hageja väidab, et SATCENi personalieeskirjade (1) artikli 28 lõige 6 ei ole ELTL artikli 277 kohaselt kohaldatav;
            
         
               —
            
            
               tühistada SATCENi 5. juuli 2013. aasta vaikiv otsus, millega jäeti hageja abitaotlus rahuldamata;
            
         
               —
            
            
               tühistada SATCENi 5. juuli 2013. aasta otsus vabastada hageja töölt ja alustada distsiplinaarmenetlust; teise võimalusena kontrollida töölt vabastamise otsuse peale esitatud nõude raames ka otsuse õiguspärasust;
            
         
               —
            
            
               tühistada SATCENi 28. veebruari 2014. aasta otsus töölt vabastamise kohta;
            
         
               —
            
            
               mõista SATCENilt hageja kasuks välja hüvitis varalise kahju eest, mida hageja kandis palga, rahaliste tasude ja muude hüvitistega seos kuni tema töölepingu kehtivuse lõpuni, ning hüvitada hagejale mittevaraline kahju hinnatuna ajutiselt ex aequo et bono5 00  000 eurole;
            
         
               —
            
            
               mõista kohtukulud koos 8 % intressiga välja SATCENilt.
            
         
      Väited ja peamised argumendid
   
   
               1.
            
            
               Põhjendamaks nõuet tühistada SATCENi apellatsiooninõukogu 26. jaanuari 2015. aasta otsus tugineb hageja väitele, et on rikutud tema õigust tõhusale õiguskaitsele ja õiglasele menetlusele.
               
                           —
                        
                        
                           Apellatsiooninõukogu eiras enamikku hageja faktilistest ja õiguslikest väidetest ning peaaegu ei uurinud ühtegi hageja põhiõiguste rikkumise juhtumit.
                        
                     
         
               2.
            
            
               Põhjendamaks nõuet tühistada SATCENi 5. juuli 2013. aasta vaikiv otsus jätta abitaotlus rahuldamata esitab hageja kaks väidet.
               
                           —
                        
                        
                           Esimene väide, et on rikutud SATCENi personalieeskirjade artikli 2 lõikes 6 ette nähtud abistamiskohustust ja hageja õigust, mis on ette nähtud Euroopa Liidu põhiõiguste harta (edaspidi „harta”) artiklis 31.
                        
                     
                           —
                        
                        
                           Teine väide, et on rikutud Euroopa Liidu ametnike personalieeskirjade artiklit 12a ja hageja õigust, mis on ette nähtud harta artiklis 31.
                        
                     
         
               3.
            
            
               Põhjendamaks nõuet tühistada SATCENi otsus vabastada hageja töölt tugineb hageja kolmele väitele.
               
                           —
                        
                        
                           Esimene väide, et on rikutud erapooletuse põhimõtet ja hageja õigust heale haldusele ning võimu on kuritarvitatud.
                        
                     
                           —
                        
                        
                           Teine väide, et on rikutud hageja kaitseõigusi ning SATCENi personalieeskirjade artikli 1 lõiget 1 ja artiklit 2.
                        
                     
                           —
                        
                        
                           Kolmas väide, et on rikutud süütuse presumptsiooni.
                        
                     
         
               4.
            
            
               Põhjendamaks nõuet tühistada SATCENi 28. veebruari 2014. aasta otsus tugineb hageja neljale väitele.
               
                           —
                        
                        
                           Esimene väide, et on rikutud hageja kaitseõigusi ja SATCENi personalieeskirjade artikli 10 lõiget 1 ning hageja õigust heale haldusele.
                        
                     
                           —
                        
                        
                           Teine väide, et on rikutud erapooletuse põhimõtet.
                        
                     
                           —
                        
                        
                           Kolmas väide, et on rikutud kohustust tuvastada ametisse nimetava asutuse käsutuses olevate faktide sisuline õigsus, hageja õigust tõendada oma süütus ja süütuse presumptsiooni.
                        
                     
                           —
                        
                        
                           Neljas väide, et võimu on kuritarvitatud. Direktori aruandes ei loetleta etteheidetavaid fakte. Distsiplinaarnõukogu esimees jättis rahuldamata hageja nõude teha kindlaks konkreetsed teod, milles hagejat süüdistatakse.
                        
                     
         
      (1)  Nõukogu 14. septembri 2009. aasta otsus 2009/747/ÜVJP Euroopa Liidu Satelliidikeskuse personalieeskirjade kohta (ELT 2009 L 276, lk 1).